ОБОСНОВКА

на прогнозните разходи към предложението за утвърждаване

цени на електрическа и топлинна енергия

Като база за изготвяне на прогнозата за формирането на цените на топлинната енергия и електрическата енергия от комбинирано производство за новия регулаторен период започващ от 01 Юли 2016 г., използвана отчетната информация за 2015 г.. В предвид отчетения от НСИ нисък процент на инфлация за 2015 г., както и предположението ни, че през периода от 01 Юли 2016 г. до 30 Юни 2017 г. не се очаква влиянието на външни фактори който драстично да повлияят върху дейността на дружеството /рязко увеличение цените на горивата, резервни части и консумативи, химикали и реагенти и аварийни ситуации изискващи значителен паричен ресурс/, разчетените прогнозни разходи са съпоставими с отчетените такива през предходната година. Увеличение е извършено само за разходите за които е на лице обективна причина за промяната им. По групи, разходите са, както следва:

1. **Условно постоянните разходи**

Прогнозата на условно постоянните разходи за новия регулаторен период е изготвена на база отчетни данни към 31.12.2015 г., и очакваните промени по видове разходи за прогнозния период , в това число:

1. Разходи за амортизации са определени на основата на амортизационен план изготвен в съответствие сочаквания полезен живот съгласно изискванията на МСС. Всравнение с отчетените разходи за 2015 г., за новия регулаторен период има увеличение на разходите за амортизации в резултат на увеличение стойността на дълготрайните активи в следствие на отчетени разходи за основни ремонти, както и във връзка с новопридобити през 2015 г. амортизуеми активи.
2. Разходите за ремонт са прогнозирани на база изготвената и утвърдена ремонтна програма за ценовия период в дружеството. Увеличението спрямо отчета за предходната година е значително и се дължи на следните фактори:
   1. Ремонтът на газовия двигател в ОЦ „Младост” на 30 х. часа съгласно предписанието на производителя беше извършен в периода ноември – декември 2015г. Ремонта беше наложителен и не можеше да бъде прескочен поради влошеното състоянието на двигателя, но в новия ценови период предстоят плащания за техническо обслужване на база работни часове, без аварийни ремонти, като това е отразено в ремонтната програма ( приложение 1), както и в договора и офертата за обслужването ( Приложение 2.1 и 2.2.).
   2. Предстоящия ремонт на газовите двигатели в ТЕЦ Градска на 20 х. часа за когенератор 1 на 10 х. часа за когенератор 2 съгласно предписанието на производителя. Ремонтите ще гарантират безаварийна работа през следващия отоплителен сезон. необходимата топлинна енергия за топлопреносната система. Стойността на резервните части е 588 х. лв.без ДДС, офертата за доставка на оригинални резервни части за един когенератор е дадена в Приложение 3, като в ремонтната програма са включени и 30% непредвидени разходи за извършване на непланови ремонти, с цел гарантиране на безаварийната работа на съоръженията. Самите ремонти ще бъдат извършени със собствени сили и средства.
   3. Предстоят основни ремонти на турбокомпресорите, които са сериозно амортизирани и състоянието им се отразява на енергийната ефективност на инсталациите за високоефективно комбинирано производство на топлинна и електрическа енергия. Ценово предложение от оторизирания сервиз за България само за турбокомпресорите на един когенератор е дадено в Приложение 4 на настоящата записка.
   4. Подмяна на части от топлопреносната мрежа с констатирана висока аварийност. Подмяната ще бъде извършена със собствени сили.
3. Разходите за персонала и съответните плащания за осигуровки са разчетени на база достигнати разходи през 2015 г., През новия ценови период не предвиждаме промяна в числеността на персонала.
4. Разходите пряко свързани с регулираните дейности са прогнозирани на база постигнати такива по отчет за 2015 г. В прогнозата за следващия регулаторен период тези разходи бележат увеличение спрямо отчета за 2014 г. с 203 х.лв...По същестествените промени са:

Разходите за гориво за автотранспорт, работно облекло и канцеларски материали, материали за текущо поддържане са запазват на нивото от 2015 г..

Намаление на разходите за застраховки с 23 х. лв. във връзка с постигната по-добри ценови условия в резултат на проведена процедура по ЗОП.

Разходите за данъци и такси са увеличени с 287 х. лв. спрямо отчета за 2015 г.. Сумата на увеличението представлява разходите за вноската от 5% към Министерството на енергетиката за гарантиране сигурността на енергийната система, влязла в сила от м. Юли 2015 г.. Сумата е пресметната на база прогнозираните нетни количества електрическа енергия за новия ценови период и утвърдената към момента цена за електрическа енергия от комбинирано производство.

Пощенските разходи, разходите за противопожарна и въоръжена охрана, разходите за наеми и абонаментно поддържане се запазват в нивата от 2015 г..

Разходите за проверка на уреди са увеличени с 13 х. лв. спрямо отчета за 2015 г. поради предстоящата през 2016 г. задължителна метрологична проверка на топломерите.

За прогнозния период е заложено намаление на съдебните разходи с 48 х.лв. поради очаквания по-малък брой дела и съдебни процедури свързани със събирането на просрочените вземания по съдебен ред.

Разходите за одиторски и експертни услуги, вода осветление и отопление, предпазна храна охрана на труда се запазват в размерите за 2015 г..

Разходите за събрано инкасо представляват изплатените суми и комисионни за събрано инкасо от Български пощи, Ипей, ПИБ, тъй като дружеството няма други изнесени каси и пунктове за инкасиране на дължимите суми и такси от абонатите и ползва услугите на други фирми.Тук са включени и разходите по отчета на уредите за дялово разпределение от фирмите които се явяват като под изпълнители на Топлофикация-Враца ЕАД. Тези разходи се запазват в размера постигнат като отчет за 2015 г..

1. **Променливите разходи**
2. Разходите за гориво за прогнозния период 2016 г./2017 г. са изчислени на база количество гориво и утвърдената от 1 Април 2016 г. цена на природния газ – 312.21 лв/1000 н.м3 без ДДС . Използваната цена на биомаса в прогнозата за новия ценови период е определена като средна претеглена цена за двата вида използвано биогориво – дървесен чипс и пелети от слънчогледова люспа.
3. Разходите за енергия, вода и консумативи са запазени на нивата от 2015 г..В разходитеза консумативи/химикали и реагенти са включени разходите за химикали, реагенти и добавки за обработка на циркулиращата вода в магистралата и централите.С тази обработка се цели омекотяване и химическа обработка на водата с цел предотвратяване и забавяне процесите на корозия по магистралните топлопроводи и от там намаляване на пробивите, авариите и загубите от изтичане. В това перо на са включени и разходите за масло – за доливане и подмяна, на инсталациите за комбинирано производство съгласно предписанията на производителя и достигнатите действителни показатели в процеса на експлоатация.
4. Разходи за външни услуги – включени са разходите по доставката на биомаса и разходите за балансиране. Спрямо отчета за 2015 г. е заложено завишение в размер на 29 х. лв.. във връзка очакваните по-ниски разходи за балансиране поради оптимизиране процеса на производство на електрическа енергия..
5. **Регулаторна база на активите**

Стойността на дълготрайните активи и размера на амортизациите в Приложение №2 – Регулаторна база на активите са съгласно данните по счетоводния Баланс на Топлофикация-Враца ЕАД към 31.12.2015 година.

Размера на финансиранията за дълготрайни активи са съгласно изготвения Баланс към 31 Декември 2015 г..

Размера на оборотни капитал е определен в размер на 1/8 от оперативните парични разходи за дейността без амортизациите, съгласно т.32.5. от Раздел ІІ –Регулаторна база на активите на Указания за образуване цените на топлинната енергия и електрическата енергия от комбинирано производство при регулиране чрез метода „Норма на възвращаемост на капитала“, тъй като резултата от изчислението на оборотния капитал съгласно приложената формула е с отрицателна величина–(-2 104 х. лв.).

1. **Цени**

В резултат на така прогнозираните разходи, количества произведена и реализирана топлинна и електрическа енергия и използвания ценови модел на Комисията за енергийно и водно регулиране при спазване на изискванията на комисията дадени с писмо Е-14-00-9/ 17.03.2016 г., за новия ценови период започващ от 01 Юли 2016 г. са формирани следните цени:

Цена топлинната енергия - 75.09 лв /МВт без ДДС

Цена на електрическа енергия от комбинирано производство - 177.93 лв/МВТч без ДДС

Ниския относителен дял на реализираната топлинна енергияе една от причините да се формира висока цена на топлинната енергия за новия ценови период. Вземайки предвид действащата цена на топлинната енергия към настоящия момент в предвид финансово икономическите условия в гр. Враца, равнището на заетост и размера на безработицата, липсата реално работеща икономика в града и региона, предлагаме на Комисията да бъде запазеноравнището на действащата цена на топлинната енергия и през новия ценови период.. В тази връзка и поради факта, че голяма част от топлинната енергия се произвежда от водогрейни котли предлагаме да бъде увеличена добавката към получената индивидуална цена на електрическата енергия на 65.00 лева за МВч. Промяната ще позволи да бъде утвърдена една социално по понисима цена на топлинната енергия за потребителите в гр. Враца.

Изготвил,

ПЕТКО ПЕТКОВ

ГЛ. СЧЕТОВОДИТЕЛ

инж. РАДОСЛАВ МИХАЙЛОВ

ИЗПЪЛНИТЕЛЕН ДИРЕКТОР